Source: http://docplayer.fi/2856092-Lausunto-kolin-hoito-ja-kayttosuunnitelman-luonnoksesta.html
Timestamp: 2017-08-22 15:21:17+00:00
Document Index: 778480

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Lausunto Kolin hoito- ja käyttösuunnitelman luonnoksesta - PDF
Lausunto Kolin hoito- ja käyttösuunnitelman luonnoksesta
Download "Lausunto Kolin hoito- ja käyttösuunnitelman luonnoksesta"
Auvo Esa Keskinen
1 1 Koli Metsähallitus luontopalvelut PL Vantaa Lausunto Kolin hoito- ja käyttösuunnitelman luonnoksesta Ukko-Kolin Ystävät ry esittää kunnioittavasti lausuntonaan Kolin ja sen lähialueiden hoito- ja käyttösuunnitelman luonnoksesta seuraavaa. Yleistä Suunnitelma on yleisvaikutelmaltaan kattava ja huolellisesti valmisteltu. Suunnitelmassa kehittämisen painopiste on alueen urheilu- ja retkeilykäytössä ja vastaavasti kulttuuriperusteisen käytön painotus vähenee aiempaan hoito- ja käyttösuunnitelmaan verrattuna. Systemaattisesta taulukkomuotoisesta käsittelytavasta johtuen suunnitelmassa on melkoisesti toistoa, joka ei helpota sen lukemista. Suunnitelma muuttaa merkittävästi eräitä aikaisemman hoito- ja käyttösuunnitelman vahvistamia hoidon ja hallinnon periaatteita ja toimintamalleja. Näitä muutoksia ja niiden perusteluja ei tarkemmin osoiteta suunnitelmassa, esimerkkinä lintujen pesimäkauden rajoitusalueiden rajoitusajan pidennys 1 kuukaudella tai maastopyöräilyn salliminen huomattavalla osalla kansallispuiston polkuverkkoa. Suunnitelmassa on joitain vaikeasti avautuvia painotuksia tai määrittelyjä, joita käsittelemme tarkemmin jäljempänä yksityiskohtaisissa kommenteissa. Tarkemmat kommentit ja ehdotukset Yhteenveto; luku II Keskeiset arvot ja uhat - Sivu 10 kohta Kulttuuriperintö, Kolin luontoarvot esitellään suunnitelmassa hyvin, mutta tästä kohdasta puuttuu maininta Kolin kulttuuriperintöön liittyvästä kansanperinnöstä eli tarinoista ja niiden tapahtumapaikoista, kuten esimerkiksi Uhrihalkeamasta, Käräjäkivistä ja Pirunkirkosta. Nämä määrittävät osaltaan Kolin kulttuuriarvoa.
2 2 Yhteenveto; luku II Keskeiset arvot ja uhat - Sivu 10 kohta Opastusviestintä Tässä kohdassa suunnitelmaa on syytä mainita neljä pedagogista teemoitettua luontopolkua. Yhteenveto; luku III Tavoitteen asettelu; suunnitelman päämäärät Sivu 10 Kohta 4. Tässä kohdassa suunnitelmaa mainittujen boreaalisten luonnonmetsien ja luonnontilaisten soiden pinta-alaa on perusteltua laajentaa ennallistamisen keinoin, jota on tehty jo merkittävällä pinta-alalla. Sivu 10 Kohta 5. Geologiset arvot edustavat yli 2000 miljoonan vuoden kallioperän kehitystä. Maaperän osalta viimeisen jääkauden jälkeistä aikaa. Yhteenveto Luku IV Toteutus ja toimenpiteet Kaskisuunnitelma esitetään suunnitelmassa uusittavaksi. Ukko-Kolin Ystävät ry:llä on käytössään Kolin kansallispuiston tutkimustoimintaan perustuvaa kaskisuunnittelun asiantuntemusta. Se on tarpeen mukaan Metsähallituksen luontopalvelujen käytettävissä siten kun asiasta tarkemmin erikseen sovitaan. Kulttuuriperinnön suojelusuunnitelma esitetään suunnitelmassa tehtäväksi. Kulttuurisuunnitelma on yhdistyksen mielestä nähtävä muinaismuistokohteiden ja rakennusperinnön suojelua laajempana suunnittelutehtävänä. mukaan on otettava myös Kolin kulttuurisen käytön ja hoidon edellyttämä laajempi suunnittelunäkökulma ja kulttuuriteemaan liittyvien sidosryhmien mukaan ottaminen suunnitelman valmisteluun. Yhdistys korostaa Poikolan tilan rakennusten ja pihapiirin kulttuurimiljöön ja rakennuksen kaluston autenttisuutta suojeltavana kulttuuriperintönä. Yhdistyksellä on Poikolan kulttuuriperintöön liittyvää asiantuntemusta, joka on tarpeen mukaan puistohallinnon käytettävissä. Nähtävyyskohteina kehitettävinä arkeologisina ympäristöinä esitetään mm. Uhrihalkeama, Turusenaho ja Purolanaho. Ensin mainittu on lähellä rakennettua Ukko-Kolin palvelukeskuksen ympäristöä, mutta se ei kuulu hotelliyritykselle vuokrattuun tonttialueeseen. Uhrihalkeaman suojelun ja turvallisen opastuskäytön kehittäminen edellyttää erityissuunnittelua, johon yhdistyksellä on käytettävänään asiantuntemusta. Yhdistys tarjoa sitä mielellään puistohallinnon käyttöön. Kaksi viimeksi mainittua ovat arvokkaita perinneympäristöjä, joissa ei ole enää käytössä olevia rakenteita, eikä niitä tulisi näille biodiversiteettikeitaille rakentaakaan. Ukko-Kolin Savusaunan alueen kehittäminen urheilu- ja leikkipaikaksi ei ole kansallispuiston perustamistavoitteiden mukaista. Savusaunan alue kuuluu osana Uhrihalkeaman alapuoliseen välittömään kulttuuriympäristöön ympäristöön ja sitä tulisi kehittää osana Uhrihalkeaman kulttuurisuojelukohdetta. Savusauna itsessään ei ole suojeltava kulttuurikohde ja se voidaan tarvittaessa purkaa tai siirtää parempaan sijoituspaikkaan. Uhrihalkeaman-Savusaunan alueen
3 3 muodostamalle aluekokonaisuudelle tulisi laatia erityinen kehittämissuunnitelma, jossa otettaisiin huomioon ja sovitettaisiin yhteen kulttuurisuojelun, ympäristökasvatuksen, pienimuotoisten tapahtumien ja esittävän taiteen tarpeet. Yhdistyksellä on tähän liittyvää asiantuntemusta, joka on tarpeen mukaan puistohallinnon käytettävissä. Reittien kestävyyden kohennus olisi tehtävä erityisesti voimakkaasti erodoituville reiteille, joista esimerkkeinä Likolahden ja Ukko-Kolin välinen reitti ja Mäkrävaaran pohjoisrinteen pääreitti. Kansallispuistohotellin vuokralaisen toimenpiteisiin kuuluu kehittää toimintaansa ja tehdä kansallispuiston perustamistavoitteen ja vuokrasopimuksen mukaisia kehittämisinvestointeja. Voimassa olevan vuokrasopimuksen edellyttämiä maisemansuojeluinvestointeja ei vuokralainen ole toteuttanut siinä laajuudessa, johon se sitoutui vuokrasopimusta uudistettaessa vuonna Vuokralaisen vastuulla olevat toteutusvelvollisuudet on selkeästi todettava hoito- ja käyttösuunnitelmassa, joka asettaa kaikelle kansallispuistossa tapahtuvalle toiminnalle tavoitteet ja määrittelee todelliset toteuttamisvastuut. Reittiopasteita ylläpidetään ja uusitaan tarpeen mukaan. Kolin kansallispuiston reittiopasteet ovat ainutlaatuisen laadukkaita kareliaanista kulttuuriperintöä mukailevia design-tuotteita, jotka on tehty paikallisena käsityönä ja paikallisista materiaaleista. Tämä omaleimainen paikan identiteettiä korostava Koli-tyyli tulee yhdistyksen mielestä säilyttää ja ylläpitää viittojen ja opastustaulujen kunnostustöissä jatkossakin. Kansallispuiston sisääntulopaikat ja reittien aloituspaikat tulisi näkyvöittää Kolin kulttuuriperintöä soveltamilla porteilla tai vastaavilla ohjausrakenteilla. Asiakasneuvonta. Suunnitelman mukaan Metsähallituksen asiakasneuvojat tulevat opastamaan matkailijoita aiempaa enemmän myös ulkona maastossa. Tämä voi aiheuttaa haitallisen kilpailutilanteen paikallisten luontomatkailun ohjelmapalveluyritysten kanssa ja hidastaa niiden kehittymistä. Selkeä linjanveto sisäopastuksen ja ulko-opastuksen välillä on yhdistyksen mielestä perusteltua tehdä siten, että ulko-opastukset ovat mahdollisuuksien mukaan paikallisten yritysten toteutusvastuulla ja sisäopastukset luontokeskuksen asiakasneuvojien vastuulla. Luontokeskus Ukon näyttelyn uudistus. Yhdistys puoltaa Luontokeskus Ukon näyttelyn uusimista keskeiset sisältöelementit säilyttäen ja elämyksellisyyttä vahvistaen. Yhdistyksellä on valmiutta ja asiantuntemusta käytettävänään näyttelyn kehittämissuunnitteluun siten kuin siitä erikseen sovitaan. Opastusviestintä. Opastusviestinnän tavoitteisiin tulee kuulua myös Kolin alueen kulttuuriperinnön kunnioittaminen ja sen tiedostamisen syventäminen osana kansallisen identiteetin ylläpitämistä. Tämä tulee näkyä erityisesti
4 4 Luontokeskus Ukon päänäyttelyn ja Kolin kansallispuiston kotisivujen kehittämisessä. Yritysyhteistyö. Suunnitelmassa määritelty yhteistyö yritysten ja alueellisten toimijoiden kanssa rajaa yhteistyön vain alueen matkailumarkkinoinnin kehittämiseksi. Tämä periaate laiminlyö sellaisen molemminpuoliseen sitoumukseen ja vapaaehtoisuuteen perustuvan kumppanuuden kehittämisen, joilla pyritään vahvistamaan alueen suojelun ja hoidon tasoa ja kohennetaan alueella heikosti kehittynyttä toimijoiden keskinäistä luottamusta ja yleensä alueen eri sidosryhmien keskinäistä sosiaalista pääomaa. Kestävän kehityksen kumppanit. Metsähallitus tavoittelee sopimuspohjaista yrityskumppaniverkostoa kestävän kehityksen periaatteiden pohjalta. Kolin kansallispuistolla on voimassa oleva Euroopan puistoliiton (EUROPARC Federation) myöntämä matkailun mallialueen Charter-sertifikaatti vuosille Charter ohjelma mahdollistaa Metsähallituksen kestävän kehityksen kumppanien palkitsemisen myös EUROPARC Charter sertifikaatilla. Tätä mahdollisuutta tulee käyttää ja sen kautta parantaa kumppaniyritysten kansainvälistä näkyvyyttä EUROPARCin laajan kansainvälisen viestinnän avulla. Vastuullinen markkinointi. Kolin alue on syytä nähdä Suomeen suuntautuvan kansainvälisen matkailun yhtenä keskeisenä kehittämiskohteena eli valtakunnallisen tason luonnon ja kansallisen kulttuuri-identiteetin eli Suomikuvan esittelykohteena. Se tarjoaa mahdollisuuden kestävään matkailutalouden kehittämiseen kansainvälisen kysynnän vahvistumisen avulla, kun kotimaisen kysynnän kasvu ei enää jatku voimakkaana ja kohdistuu painotetusti kapeisiin huippusesonkeihin ja erikoistapahtumiin. Siten on perusteltua, että matkailun markkinoinnissa mainitaan myös kansainvälisen markkinoinnin kehittäminen. Metsähallituksen maastoliikenneperiaatteet on syytä avata selkokielellä suunnitelmassa. Yhdistys ei puolla maastoliikennemahdollisuuden laajentamista tähän asti sovelletusta käytännöstä. Maastopyöräily. Suunnitelmassa esitetään maastopyöräilyn oikeuden laajentamista kaikille kansallispuiston eteläosan reiteille. Tämä merkitsee pyörien aiheuttaman eroosion lisääntymistä pinnoittamattomilla nopeasti erodoituvilla rinnemaiden luonnonpoluilla (esim. Ennallistajan polku). Pyöräilijöiden ja reppuretkeilijöiden ja luontopolun käyttäjien ohjaaminen samoille kapeille reiteille aiheuttaa vaaratilanteita ja kävijäryhmien välisiä konflikteja. Tämän vuoksi yhdistys ei puolla tehtyä esitystä. Liikenteen nopeusrajoitukset. Suunnitelma ei sisällä tavoitteita tieliikenteelle ja pysäköinnille, mikä on selkeä puute. Kolin kansallispuiston alueeseen kuuluvilla yleisillä teillä (Ylä-Kolin tie Jerontien risteyksestä alkaen ja Satamatie) tiehallinnon määräämä nopeusrajoitus on 40 km/h. Kansallispuiston sisälle
5 5 sijoittuvilla valtion sorateillä teillä ja yksityisteillä nopeusrajoitus on 50 km/h. Aikaisemmassa hoito- ja käyttösuunnitelmassa kansallispuiston sisäisen tieverkon nopeusrajoituksesi esitettiin turvallisuus- ja suojeluperusteilla sekä tienpidon kustannusperusteilla yhtenäisesti 40 km/h. Tästä määrittelystä ei ole perusteita irtautua uudessa suunnitelmassa. Muuta Sivun 46 Kulttuuriperinnön maisemakohteiden luettelossa puuttuu maininta Kolin kansallispuiston kuulumisesta Opetusministeriön hyväksymään UNESCO:n Maailmanperinnön Suomen ehdokasluetteloon (Tentative candidate list) vuodesta 2004 lähtien. Yhteenvetoluvussa Sataman alue ja palvelut jäävät likimain käsittelemättä. Satama-alueen kaikkien toimijoiden esittely ja niiden keskeinen tehtävien jako asiakaspalvelussa on syytä avata myös yhteenvedossa. Kansallispuiston huoltorakennuksen ja työntekijöiden sosiaalitilojen kunnostus tulisi sisällyttää suunnitelmaan.. Koli Cultura suunnitelman yhteys kansallispuiston fyysiseen ja toiminnalliseen kokonaisuuteen jää selvittämättä, vaikka kyseessä on merkittävä Kolin kokonaispalvelun kehittämisidea ja kohde sijoittuu maisemallisesti arvokkaalle alueelle kansallispuiston viereen. Koulujen opetuskäyttöön kehitettävät ohjelmat eivät näy suunnitelmassa. Luontopolkujen opetusaineistojen ylläpito ja kehittäminen on tärkeä osa ympäristökasvatustoimintaa, joka yhdistyksemme mielestä kuuluu myös kansallispuiston palvelukokonaisuuteen. Ukko-Kolin Ystävät ry on tuottanut Paimenen Polku -luontopolun opetuksellisen sisällön. Sen kehittämisessä yhdistys toivoo voivansa olla jatkossakin mukana. Käsittelemättä jäävät myös Kolin alueen moottorikelkkareitit ja niiden liittyminen kansallispuiston palvelupisteisiin. Taulukko 8 Kulttuuriperintö, Sivu 47 Kolin kansallispuiston rakennuskantaa on kunnostettu ennen vuotta 2008 Pohjois-Karjalan ympäristökeskuksen ja ympäristöministeriön rakennusperinnön suojelun asiantuntijan ohjauksessa ja Pohjois-Karjalan maakuntamuseon kuulemisen jälkeen. Uusissa rakenteissa näkyvät rakennusten käyttötarkoituksen mukaiset yksityiskohdat ja paikallisen rakennusperinnön ajallinen kerroksellisuus, jota on pidetty tavoiteltava tuloksena. Yhdistys pitää tarpeettomana ja yhteisöllisyyden kehittämisen kannalta vahingollisena suunnitelman luonnoksen tapaa arvostella aiemmin kansallispuiston hoidossa tehtyä työtä.
6 6 Sivu 48. Kolin luonnon erikoisuuksiin liitettyä myyttistä perintöä on tutkittu hyvin vähän. Eri asiantuntijat ovat esittäneet luonnon ns. erityiskohteista tai monumenteista ja niiden kulttuurisista merkityksistä toisistaan poikkeavia tulkintoja. Tämä on luonnollista, koska fyysisiä todisteita esim. uhrausperinteen ilmentymistä on lähes mahdotonta löytää monen sadan vuoden takaa. Tämä taas johtuu sekä luonnon syistä että kulttuurien murroksista. Kansallisen identiteetin kannalta tärkeässä kohteessa, kuten Kolilla, tarinaperintö on kuitenkin erittäin tärkeää säilyttää, kerätä ja saattaa alueen vieraiden tietoon sekä faktana että fiktiona, kuten Kolilla on tapahtunut jo ainakin 130 vuoden ajan. Hoito- ja käyttösuunnitelma ei ole oikea paikka tämän tärkeän kulttuuriperinnön väheksymiselle tai kiistämiselle. Taulukko 9A; Luonnon virkistyskäyttö, Sivu 52 Toimintaympäristön kuvaus Pelkästään kävijöiden tuoman tulon ja työllisyyden kuvaus antaa aliarvioidun kuvan kansallispuiston aluetaloudellisesta kokonaisvaikutuksesta. Siihen on lisättävä ainakin kansallispuiston hoidon ja hallinnon tuottamat vastaavat vaikutukset. Taulukko 9B: opastusviestintä Sivut Asiakaspalvelu Tärkein asiakaspalvelupiste Luontokeskus Ukon ulkopuolella lienee Hotelli Koli, joka yhdessä sen Rinnepalvelun kanssa sijaitsee kansallispuiston sisällä ja joka on sitoutunut viestinnälliseen yhteistoimintaa Metsähallituksen kanssa. Tässä kohdassa Hotelli Kolin rooli on ilman perusteluja kokonaan sivuutettu. Taulukko 12: Muu luonnonvarojen käyttö, rasitteet, käyttöoikeudet ja sopimukset Sivu 63 Käyttöoikeudet ja sopimukset Tähän olisi hyvä ottaa myös tiealueoikeudet ja sataman käyttöoikeudet ja sopimukset. Taulukko 15 Uhkatekijöiden torjuminen Päämäärä 7. Tutkimuksellisiin päämääriin on hyvä lisätä myös luontoliikunnan terveysvaikutusten tutkimus ja sen tulosten soveltaminen ohjelmapalvelujen kehittämisessä. Taulukko 16 Kehittämismahdollisuudet Sivu 76 Toimenpideohjelmaan on tarpeen ottaa ne toimenpiteet, jotka tarvitaan EUROPRC Charterin sertifikaatin jatkuvuuden turvaamiseksi ja yritysten Charter kumppanuuden laajentamiseksi.
7 7 Taulukko 17 A. Vyöhykejako Taulukossa oleva retkeily- ja luontomatkailun vyöhyke Kolin kansallispuiston suunnittelualueella on n 27 % alueen pinta-alasta. Tämä ylittää IUCN kategoria II suojelualueen (kansallispuistot) suotuisan pinta-alaosuuden (20 %). On syytä arvioida tuo pinta-alamäärite tarkasti uudelleen tai esittää ihmistoiminnan vuoksi muutettu ympäristö erillisenä tilastolukuna, jotta IUCN luokituksen muutokseen ei tule paineita. Taulukko 20A Luonnon virkistyskäyttö: retkeilyn ja luontomatkailun toimenpiteet Sivu 93 kohta Palveluvarustuksen ylläpito Kolin kansallispuiston ehkä merkittävin suojeluarvo liittyy kallioperän geologiaan. Maalämpö on Ukko-Kolin palvelukeskuksen energiatalouden hallinnalle kiinnostava uusi vaihtoehto, joka on hyvä selvittää huolellisesti. Onnistuessaan se voi vähentää merkittävästi kansallispuiston ydinalueelle tulevan happaman rikkilaskeuman määrää, joka aiheutuu nykyisestä öljylämmityksestä. Kansallispuistossa kulutettavan energian kokonaismäärää ei ole suunnitelmassa lainkaan selvitetty. Rinteen ja Ukko-Kolin palvelukeskuksen yhteinen sähköenergian kulutus on asia, jonka minimoimiseksi olisi tehtävä erityinen energiansäästösuunnitelma. Siinä yhteydessä olisi luonteva selvittää maalämmön tai järvilämmön käytön mahdollisuus osana kokonaisratkaisua. Matkailun hiilitase on kokonaan selvittämättä. Matkailun ilmastovaikutuksen analyysi on yhdistyksen mielestä olennainen osa luontomatkailun kestävyyden arviointia, ja jonka pitäisi kuulua Kolin hoito- ja käyttösuunnitelman laatimiseen yhtenä työn osana. Vähällä käytöllä olevan ja hankalasti huollettavan Mäkrän majan voisi siirtää Myllypuroon sen palvelurakenteen uudistuksen yhteydessä. Taulukko 23 Hallinto sivu 103 Kansainvälinen yhteistyö Taulukko 25 Resurssit Kolin kansallispuisto on Euroopan kansallispuistoliiton (EUROPARC Federation) jäsen ja se kuluu EUROPARC:in kestävän matkailun mallialueiden (European Charter for Sustainable Tourism in Protected Areas) verkostoon. Taulukosta saa käsityksen että Metsähallitus kustantaa Ipatin rinteen valaistuksen ja uuden maisemahissin laskettelurinteelle. Nykyiset rinnerakenteet ovat hotelliyrittäjän omaisuutta ja samaa periaatetta on syytä noudattaa myös jatkossa. Rakenteiden uusiminen tai niiden peruskorjaus on siten ensisijaisesti vuokralaisen tehtävänä.
8 8 Kolin kulttuuripalveluja tukevat rakenteet Kolin kansallispuiston kulttuuripalveluja kehitettiin voimakkaasti 2000-luvun alussa mm. rinnetaidenäyttelyjen ja teatterituotantojen avulla. Nuo myönteiset kokemukset kulttuuripalvelujen, erityisesti Sibelius-näytelmän sijoittumisesta kansallispuiston sisälle on hyvä ottaa huomioon myös uuden hoito- ja käyttösuunnitelman tavoitteissa ja käytännön toimenpiteiden määrittelyssä. Yhdistyksemme on erityisen kiinnostunut Kolin kulttuuriperintöön tukeutuvan ja luontoon sopeutuvan tapahtumaympäristön eli näyttämöalueen varaamisesta suunnitelmaan. Koli-teatterin sijoituspaikka voisi hyvin olla nykyisten palvelurakenteiden välittömässä tuntumassa esimerkiksi laskettelurinteen alapäässä lähellä Rinnetupaa ja sen pysäköintipaikkaa. Lopuksi Ukko-Kolin Ystävät ry haluaa nostaa esiin suunnitelmassa vähäiselle huomiolle jääneen seikan, nimittäin kansalaistoiminnan, kumppanuuksien ja yhteisöllisyyden rakentamisen ja niihin perustuvan laajapohjaisen kehittämismallin toteuttamisen yhteisen kansallisomaisuutemme vaalimisessa. Kansallisen identiteetin kannalta keskeisen kohteen, tässä tapauksessa Kolin, kehittämisessä tarvitaan monien näkökulmien huomioon ottamista, monenlaisen osaamisen ja tiedon huomioimista. Ukko-Kolin Ystävät ry toimii Kolin kansallispuiston ystäväyhdistyksenä ja haluaa jatkossakin olla mukana sen kehittämisen suunnittelussa ja käytännön toteutuksessa omien voimavarojensa pohjalta. Ukko-Kolin Ystävät ry Lasse Lovén Puheenjohtaja ja sihteeri Lasse Lovén
Euroopan kansallispuistoliiton kestävän matkailun kehittämisprosessi ja sen soveltaminen Kolilla
Luontomatkailu, metsät ja hyvinvointi Metlan työraportteja 52: 153 160 Euroopan kansallispuistoliiton kestävän matkailun kehittämisprosessi ja sen soveltaminen Kolilla Hanniina Manner 1 Johdanto Kansallispuistot
Kolin kansallispuisto 2010. Hoito- ja käyttösuunnitelma 2003-2010
Kolin kansallispuisto 2010 Hoito- ja käyttösuunnitelma 2003-2010 Metsäntutkimuslaitos Tutkimusmetsäpalvelut ja Joensuun tutkimuskeskus 2005 Metsäntutkimuslaitos, Tutkimusmetsäpalvelut ja Joensuun tutkimuskeskus